CORRECIÓN DE ERROS NA PUBLICACIÓN DO BOP DO XOVES, 22 DE FEBREIRO DE 2018 NÚM.38 RELATIVA Á MODIFICACIÓN DAS BONIFICACIÓNS ESTABLECIDAS NA ORDENANZA FISCAL REGULADORA DO IMPOSTO SOBRE BENS INMOBLES
ADMINISTRACIÓN LOCAL — Municipal — Mos (Ordenanzas e Regulamentos, 12/03/2018)

Advertidos erros na publicación no BOP do Xoves, 22 de febreiro de 2018 núm.38 da MODIFICACIÓN DAS BONIFICACIÓNS ESTABLECIDAS NA ORDENANZA FISCAL REGULADORA DO IMPOSTO SOBRE BENS INMOBLES, procédense a efectuar as oportunas rectificacións: Na páxina un, ARTIGO 4 EXENCIÓNS, onde di “Serán de aplicación as exencións establecidas no artigo 62 do r. D 2/2004, e no resto das disposicións legais que sexan de aplicación. Sen prexuízo do anterior, decláranse exentos de pago os bens rústicos e urbanos con unha cota liquida inferior ou igual a seis euros”. Debe dicir: “1.—Serán de aplicación as exencións establecidas no artigo 62 do R. D 2/2004, e no resto das disposicións legais que sexan de aplicación. Sen prexuízo do anterior, decláranse exentos de pago os bens rústicos e urbanos con unha cota liquida inferior ou igual a seis euros.2.—Establécese unha exención a favor dos bens que sexan titulares os Centros sanitarios de titularidade pública, sempre que os mesmos estean directamente afectados ao cumprimento dos fins específicos de ditos Centros. Para a concesión da exención requirirase a previa solicitude do interesado na que se relacionen, con indicación da súa referencia catastral, os bens para os que se solicita a exención e se xustifique a titularidade do mesmo polo Centro sanitario, e a súa afección directa aos fins sanitarios de ditos Centros. Na páxina dous, ARTIGO 6.—TIPOS DE GRAVAMEN E COTA, segunda liña, onde di “-Cando se trate de bens de natureza urbana: 0,73%” debe dicir “- Cando se trate de bens de natureza urbana: 0,54%” Na páxina dúas e tres, ARTIGO 10.—BONIFICACIÓNS, onde di “Bonificación da cota íntegra do imposto en favor de inmobles urbanos nos que se desenvolvan actividades económicas que sexan declaradas de especial interese ou utilidade municipal por concorrer circunstancias de fomento do emprego. Esta medida será de aplicación unicamente a aqueles supostos de implantación dunha nova actividade económica ou empresarial, así como a aqueles outros que consistan nunha ampliación das instalacións sempre en cando implique creación de emprego. As % de bonificacións son as seguintes: Dun 95% pola creación de máis de 20 postos de traballo. Dun 75% pola creación de entre 11 e 20 postos de traballo Dun 50% pola creación de ata 10 postos de traballo” debe dicir “ 1.—Terán dereito a unha bonificación do 50% da cota íntegra do imposto os suxeitos pasivos –pai, nai ou titor- titulares de familia numerosa, relativa á vivenda que constitúa a residencia habitual da familia. Esta bonificación concederase para cada exercicio, debendo solicitala os suxeitos pasivos ata o 31 de decembro do exercicio anterior en que deba surtir efectos, e aportando os seguintes documentos: 2.—Bonificación da cota íntegra do imposto en favor de inmobles urbanos nos que se desenvolvan actividades económicas que sexan declaradas de especial interese ou utilidade municipal por concorrer circunstancias de fomento do emprego. Esta medida será de aplicación unicamente a aqueles supostos de implantación dunha nova actividade económica ou empresarial, así como a aqueles outros que consistan nunha ampliación das instalacións sempre en cando implique creación de emprego. As % de bonificacións son as seguintes: Dun 95% pola creación de máis de 20 postos de traballo. Dun 75% pola creación de entre 11 e 20 postos de traballo Dun 50% pola creación de ata 10 postos de traballo” Na páxina tres, DISPOSICIÓN FINAL, onde di “A presente ordenanza fiscal foi inicialmente aprobada polo Pleno da Corporación en sesión celebrada o día 09 de novembro de 2.012, e entrou en vigor trala publicación do seu texto no BOP o 28/12/2012. A presente modificación foi aprobada por Pleno en sesión de 30.10.2017 entrando en vigor a partir da súa publicación no BOP e comezándose a aplicar dende ese intre.” debe dicir “A presente ordenanza fiscal foi aprobada polo Pleno da Corporación en sesión celebrada o día 23 de outubro de 2014. A presente modificación foi aprobada por Pleno en sesión de 30.10.2017 entrando en vigor a partir da súa publicación no BOP e comezándose a aplicar dende ese intre. A presente ordenanza permanecerá vixente en tanto non se acorde a súa modificación ou derrogación expresa” Mos, 23 de febreiro de 2018. - A Alcaldesa, Nidia Mª. Arévalo Gómez.